钦定古今图书集成/明伦汇编/氏族典/第412卷 > 杜正伦
## 钦定古今图书集成/明伦汇编/氏族典/第412卷 > 杜正伦

按《唐书杜正伦传》：“正伦，湘州洹水人。太宗表直秦王
府文学馆。贞观元年，擢兵部员外郎，俄迁给事中，知
起居注，进累中书侍郎。太子监国，诏正伦行左庶子。
太子稍失道，帝语正伦可审喻之，教而不徙，其语‘我
来’。故正伦显谏无所避，太子不从，辄道帝语督切，太
子即表闻。帝怒，出为谷州刺史。太子废，坐受金带流”
驩州。显庆元年，擢黄门侍郎，进同中书门下三品，迁
中书令。初，正伦已贵，李义府官尚微，及同执政，不能
下义府，使人告正伦有异计。高宗恶之，出正伦为横
州刺史，卒。